**ZAPISNIK**

**sa 27. sjednice Školskog odbora OŠ Čista Velika**

27. sjednica Školskog odbora OŠ Čista Velika (u daljnjem tekstu: Školski odbor) održana je 03. prosinca 2015. godine u prostorijama OŠ Čista Velika, u Čistoj Velikoj s početkom u 09:13 sati.

Sjednici su nazočni: Andrijana Šunjara, predsjednica Školskog odbora; Magdalena Biluš, Neven Storić, Ante Škarić i Daniel Storić, članovi; Marijan Belamarić, ravnatelj i Silvio Šoda, tajnik škole.

Nisu nazočni: Šime Šunjerga i Ante Tabula.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 26. sjednice
2. Rješavanje natječaja za učitelja razredne nastave na određeno puno radno vrijeme (40 sati tjedno)
3. Izvješće ravnatelja o završenom postupku javnog natječaja za izbor najpovoljnijeg ponuditelja za provedbu ekskurzije 8. razreda
4. Razno

***Ad.1****.* Na zapisnik sa 26. sjednice nitko od nazočnih članova nije imao primjedbe te je isti jednoglasno usvojen.

***Ad.2.*** Na natječaj za učitelja razredne nastave na određeno, puno radno vrijeme (40. sati tjedno) prijavilo se 7 kandidata, i to:

* KRISTINA DUBRAVICA, magistra primarnog obrazovanja, iz Stankovaca
* MARTINA DUBRAVICA, magistra primarnog obrazovanja, iz Stankovaca
* MARTINA ČVRLJAK, magistra primarnog obrazovanja, iz Šibenika
* MARTINA ANIĆ, diplomirana učiteljica s pojačanim programom iz nastavnog predmeta hrvatski jezik, iz Šibenika
* TOMISLAVA MAJIĆ, magistra primarnog obrazovanja, iz Vinišća
* MONIKA GRUJA, magistra primarnog obrazovanja, iz Šibenika
* BLANKA FRIGANOVIĆ, nastavnik razredne nastave, iz Zadra

Kandidatkinja Monika Gruja nije dostavila potvrdu o nekažnjavanju, te je njena molba nepotpuna, a kao takva se nije ni razmatrala, ostali kandidati zadovoljavaju uvjete natječaja. Ravnatelj Školskom odboru predlaže Martinu Čvrljak za zasnivanje radnog odnosa na određeno puno radno vrijeme do povratka Gordane Ledenko sa bolovanja. Školski odbor je jednoglasno prihvatio prijedlog ravnatelja.

**ZAKLJUČAK**

1. **Prihvaća se prijedlog ravnatelja za zasnivanjem radnog odnosa na radnom mjestu učiteljice razredne nastave sa Martinom Čvrljak na određeno puno radno vrijeme do povratka djelatnice sa bolovanja.**

***Ad.3.*** Ravnatelj je članove Školskog odbora izvijestio o završenom postupku javnog natječaja za izbor najpovoljnijeg ponuditelja za provedbu ekskurzije 8. razreda, koji je provela OŠ Vidici sa čijim učenicima idu i učenici naše škole. Otvaranju ponuda je prisustvovalo i povjerenstvo naše škole, te je prihvaćena ponuda turističke agencije „NIK“ iz Šibenika. Učenici idu na ekskurziju u Istru od 16. – 19. ožujka 2016. godine.

***Ad.4.*** Pod točkom *Razno* ravnatelj je članove Školskog odbora upoznao o ponovnim problemima oko curenja klime u školskog sportskoj dvorani, kao i o tome da je potpisivanje ugovora između Grada Vodica i Županije Šibensko kninske konačno pred finalizacijom, te bi se tim ugovorom odgovornost nad održavanjem dvorane prebacila na Grad Vodice. Ravnatelj je Školskom odboru i pročitao Zahtjev rukometnog kluba Olimpija Vodice koji bi koristio prostor sportske dvorane više puta tjedno u narednoj 2016. godini.

Sjednica je završila u 10:45.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/15-01/11

**URBROJ:** 2182/1-12/1-6-15-2

U Čistoj Velikoj, 03. 12. 2015.